TEMETKEZÉSI otthon & krematórium
Amerikai kalapácsok
ÜNNEPÉLYES MEGNYITÓ
NAGY ÚJRANYITÁS
EGY PATKÁNYGYILKOST VETTEM EL
NAGY ÚJRA-ÚJRANYITÁS
NAGY ÚJRA-ÚJRA-ÚJRANYITÁS
NAGY ÚJRA-ÚJRA-ÚJRA-ÚJRANYITÁS
Pokolian őszintén jelentem,
hogy a füstös smink szexibb, mint a csillámlós smink. Most pedig
következik Tina asztala, a suli legvacakabb hírműsora.
Akarom mondani, legvagányabb.
Az asztalnál ismét Mr. Branca,
hogy meséljen nekünk a legemlékezetesebb felmosásairól.
Egyszer leesett a felmosó feje. Csak fogtam a rudamat.
- Matekozhatnánk inkább? - Törteket!
Jaj!
Egy kicsit lejjebb veszem.
- Még egy kicsit. - Istenem!
A Mr. Brancával folytatott interjúm harmadik részében
- a szemétben talált dolgokról lesz szó. - Elég kiszámítható.
Szerintem fent hagyom a sminket. Nem is rossz.
Tina, kezd elég gagyi lenni a Tina asztala.
Ezen az oldalon van pár szálka, de odafigyelek. Aú!
Nem szó szerint az asztal, hanem a műsor. Elveszítjük a nézőket.
A tanáriban azt hallottam, 40%-kal nőtt az izgés-mozgás az osztálytermekben.
Az ötödikesek inkább a moszaterdős képernyővédőt nézik helyetted.
Az tök jó képernyővédő.
Tudom, de ha nem tudsz előállni
egy interjúval, amit szívesen néznek a diákok, megy a kukába a Tina asztala.
- Maga az asztal, vagy... - A műsor!
Lehet, hogy mindkettő. Valahogy meg kell szabadulnom tőle.
El sem hiszem, hogy talán törölni fogják a műsort.
- Durva! - Kész őrület!
Jimmy Jr, tetszett a Tina asztala mai része, ugye?
Passz. Zeke-et néztem, ahogy megpróbálta bekapni a könyökét,
elsőként a világon.
Egy nap meg fogom csinálni!
Tina, ha tényleg kidobnak, csinálj jelenetet élő adásban!
- Jó nagyot. - Mint amikor a 13-as csatorna
kirúgta Pamet a Reggeli Chuckkal és Pammel-ből,
és Reggeli Chuckkal lett a műsorból.
Ma búcsút veszünk a csatorna egy értékes tagjától.
Pam távozik, hogy több ideje legyen munkanélkülinek lenni.
Lehoztam egy tök jó sztorit
a 13-as csatorna szabálysértéseiről,
és nem hosszabbítják meg a szerződést!
Pam, te mindig megmondod a frankót! Bár az operatőr tényleg
rossz helyen állt az alatt az izé alatt, ahogy a másik srác is a múltkor.
Chuck, te aztán jó nagy gyökér vagy.
Jól vagy, Sully? Semmi baja! Micsoda profi!
Nem akarok úgy járni, mint Pam. Kell egy jó interjú.
Zeke, menni fog a könyökös izé?
Fenébe! Nem túl ígéretes.
Minden testrész ott hevert, levágva.
Lábak, fülek, orr.
Mintha valaki szétszerelte volna Krumplifejet.
Ti meg miről beszéltek?
Ne már, Bob! Csendet a film alatt!
Megint azt csináljátok, hogy Linda
elmesél neked egy horrorfilmet, mert félsz megnézni?
Igen, Bob. Imádom a horrorfilmeket,
de nem tudok megnézni egyet sem. Nem tudok aludni tőlük,
mert attól félek, hogy eljön értem a gyilkos.
- Muszáj így csinálnom. - Tök világos.
Az ajkak még fent voltak a fején,
és azt mondta a lánynak: „Úgyis megöllek!”
Felemeli a fejet, legurítja a dombon, és azt mondja:
„Ezt nagyon fura volt 3D-ben látni.”
És ennyi a Fűrész 3D.
Ez még a Fűrész 6-nál is jobb, amikor a lány azt a másik izét látta.
Elhárítok egy dugulást, amíg még így pezseg bennem az adrenalin.
- Sziasztok! - Szia!
Szerinted ilyesmiről szólnak a Fűrész-filmek?
Nem bírom megnézni addigra, mire Teddynek el kell mesélnem.
- De csak kitalálod a dolgokat, Lin. - És? Teddy boldog, én meg élvezem.
- Tökéletes így. - Igen, feltéve,
hogy nem zökkentette ki a Péntek 13. verziód,
amikor Jason elmegy shoppingolni.
Azt mondja a sznob eladónak:
„Jutalékot kap, ugye? Nagy hiba. Hatalmas.”
- És leszúrja a hitelkártyával. - Igen.
Ms. Schnur, Spoors igazgató bent van? Személyesen beszélnék vele,
mert sosem vette fel nekem a telefont.
Szeretném megmutatni neki, min dolgoztam.
Mr. Frond, ha nincs válasz, gyakran az is egy válasz.
Leülök, itt megvárom.
De jó nekem!
Üdv, Ms. Schnur! Kellene valaki menő,
akit meginterjúvolhatnék, és gondoltam:
„Spoors igazgatónál nincs menőbb”.
Szereti a Wagstaff iskolai híradót.
- A Tina asztalát is szokta nézni. - Remek!
De nem szokott interjút adni.
- Olyan, mint Beyoncé. - Oké, köszönöm.
Tina, bejönnél az irodámba?
Azért, mert kicsit letörtnek tűnök?
Mi? Dehogy. Vagyis de, persze.
Tökéletes. Nekem Spoors igazgató figyelme kellene,
neked pedig egy jó interjú.
Adok neked interjút a Tina asztalában.
Tényleg elég érdekesen hangzik az, amin dolgozik.
Esetleg a könyökét be tudja kapni?
- Tessék? - Semmi. Csináljuk!
Sally Marshall, Tilda Stroot és Lenny DeStefano.
Aki nem hallotta a nevét,
az nincs meghívva Jocelyn szülinapi bulijára.
De attól ajcsit még adhattok. Csak vicc volt.
De ha akartok adni valamit, elfogadom.
Most pedig következik a Tina asztala.
A mai vendégem Mr. Frond, aki...
Képzeljetek el egy világot, ahol mindenkinek
egy kattintásnyira van a tanácsadója,
és bármikor készen áll nagyon értékes dolgot adni: tanácsot.
- Oké. - Most képzeljetek el egy videójátékot...
- Videójáték? - ...ami megmondja,
akárcsak én, a játékotok alapján,
hogy kik vagytok és mi a baj veletek.
- De hogy... - Nem kell elképzelni!
Mert már itt van.
Csodás szoftverfejlesztőkkel dolgozva
hoztam létre a Kettős Frondot.
A játékban egy űrhajókonvojt kell megvédenünk
űrbéli kalózoktól.
- Ez miért tanácsadás... - Meg fogod érteni,
ha játszol egyet.
- Oké. - Kövesd az utasításokat!
A program mindent tudni fog, amit kell, a döntéseid alapján.
„A flottádat megtámadták, nagy kárt okozva az erőműnek.
„A maradék energiát a pajzsokhoz
„vagy a lézerekhez irányítod, vagy tárgyalsz velük?”
- Melyik döntés a helyes? - Lézerek, teljes gőzzel!
„Vége a játéknak.
„Két űrhajód maradt a célállomásig.”
Még mindig jobb, mint a semmi.
Érzelmi profil kiértékelése.
Lelkiismeretes vagy, keresed az igazságot.
Amin dolgozhatnál: talán túlságosan is törődsz mindennel.
Telitalálat.
Köszönöm, hogy eljött. Ez volt a Tina asztala.
Felvétel vége.
Spoors igazgató! Látta? Imádta?
Egy kis tesztelés még ráfér. Tessék?
Adjam ki további tesztek nélkül? Jól hangzik.
Én is akarok űrhajós játékot,
- hogy megtudjam, mi bajom! - Helyes.
Most szóltak az ötödikesek.
Egyszer sem kapcsoltak át a moszaterdőre!
- Sikerült, Tina! - Tényleg?
Így tovább, talán Tina asztalából több is lehet.
Mármint a műsor, vagy...
- Mindkettő! - Remek!
El sem hiszem! Spoors igazgató 75 dollárral támogatott.
- Menő startup lett a játékomból. - Micsoda?
Gondjaid vannak az agresszióval.
Javaslom, hogy vegyél vissza egy kicsit.
Agresszió? Talán tényleg agresszív vagyok... Jaj!
Nem érdekel a játék, Henry?
Nem a géppel értem meg az érzéseimet.
Azzal kerülöm el őket.
Én csirkés shawarmával kerülöm el az érzéseimet.
Kinek van két ökle és gondja az agresszióval?
- Nekem. - Agresszió?
- Ez nem rád vall, Rudy. - De, Louise, szerintem igen.
Bocsi, nem kellett volna így rád förmednem.
- Fenébe, agresszió! - Rudy, nyugi!
Introvertált vagy.
Hé, srácok, introvertált vagyok!
Túl sokat rivalizálsz a testvéreddel.
Nekem is ezt mondta!
- Alkalmazkodó típus vagy. - Mi?
Dolgozz azon, hogy ne légy ekkora balek.
„Balek”? Adok én neked balekot, te számítógép!
A játék szerint túl zárkózott vagyok érzelmileg.
Nincs kedved egyszer hosszasan elbeszélgetni az életről?
Dehogynem! Vagyis persze, király.
A bébiszitter pasija erre azt mondja:
„Fenébe! Elment az áram. De van a kocsimban
„egy isteni babos mártogatós. Kimegyek érte.”
Ne menj ki a babos mártogatósért, tesó!
Egy pillanat, Teddy. Fel kell vennem, Gayle az.
A macskáinak nem tetszik az új alom, megígértem, hogy segítek.
Nem hagyhatod így félbe!
Még a hideg is kirázott.
Bob majd befejezi.
- Ő is látta. - Mi?
- Nem tudom elmesélni. - Dehogyisnem.
A legutóbbi Sikoly. Amiben a babos mártogatós van.
- Jól van. - Hurrá!
Itt vagyok, Gayle. Kihangosítottál?
- Helló! Linda néni vagyok! - Oké, tehát
a bébiszitter várja a fickót.
Kinéz az ablakon, és lát ott még egy férfit.
Inkább megvárom Lindát. Már bocs, de ez tök gáz.
Nem, csak kitaláltam... Eszembe jutott, mi történt.
- Megvan. - Nem úgy tűnik.
Aztán visszajön a barátja, és leül mellé.
A kezébe nyom egy tálat és egy tortillachipset.
- Igen? - A csaj lenéz,
és rájön, hogy nem is babos mártogatós, hanem a barátja belei!
Ekkor megáll a ház előtt a gimis énekkar busza,
és a tagok az énektől nem hallják a nő sikolyait.
Az éneklés összeolvad a kiabálással, Teddy.
- Harmóniában. - Úristen!
Ez a legjobb film, amit nem láttam!
Úgy éreztem, élek, Lin! Nem tudtam, mi lesz a vége,
de tudtam, hogy jó lesz.
Hallottam, hogy néhány részlettel egy kicsit túlzásba estél.
Például a macsétáról csöpögő vér,
amiről a gyilkosnak egy fagyi jut eszébe, amit az anyja vett neki?
- Ne már! - Szimbolizmus.
- Művészet. - Hülyeség.
Sziasztok, édeseim! Milyen volt a suli?
Jó. Beszámoltam egy videójátékról,
ami mesél önmagadról, és a Tina asztala újra a csúcson, bébi!
Tényleg mesél önmagunkról?
Számítógép, biztosan érti a dolgát.
- Én, alkalmazkodó? - Hát...
Szerinte szorgalmas könyvmoly vagyok.
Látod? Hé, várj!
Mindenkinek van rejtett tulajdonsága.
Például máig én sem tudtam,
- hogy a horrormesélés mestere vagyok. - Megint kezdi.
Beszélhetnék megint a játékról. Jót tesz a Tina asztalának.
Nekem pedig szorgalmasan el kell mennem a mosdóba. Uram, hölgyem!
A banános-kiwis turmixok ízéről szóló beszámolómat
félbe kell hagynom, mert jön a Tina asztala egy hosszabb adással.
Egyáltalán nem bánom, mert a játék szerint
laza és nagylelkű vagyok.
Üdv újra itt, Mr. Frond! Új stílus?
Tech-zsenis. Ahogy a borosta is.
- Én nem látok borostát, de... - Pedig van.
- Tehát a Kettős Frond... - Kösz a kérdést.
Megtisztelő bejelenteni a módosítási javaslatot,
hogy a név legyen iFrond Tanácsadói
és Érzelmi Diagnosztikai Központ.
Fülbemászó. Mesélne még arról, hogyan működik a játék?
Nos, tudod, a számítógép számít. Elnézést a zsargonért.
Mesélne a szoftverfejlesztőkről,
akiket említett?
Lényegében azt kérdezed,
milyen érzés megváltoztatni a világot.
Megzavarni a paradigmát.
- Nem éppen ezt... - Az érzés
alázatos, már-már nobeli.
Szia, Tina! Remek interjú, de mik voltak ezek a kérdések?
Emlékszel a tévés újságírás aranyszabályára, ugye?
- Fogselyem? - Csak lazán és murisan.
Ahogy én hívom: „lurisan”.
De nem furcsa, hogy Mr. Frond
- nem akar válaszolni arra, hogy... - Ez nem laza kérdés.
Én is játszottam a játékkal, és azt adta ki, hogy bizalmi problémáim vannak.
Szóval mostantól mindent elhiszek mindenkinek.
iFROND TANÁCSADÓI ÉS ÉRZELMI DIAGNOSZTIKAI KÖZPONT*
Andy, nem Ollie mellett ülsz?
Nem. Úgy gondoljuk, összevesztünk, szóval teret adunk egymásnak.
Köszönöm, hogy teret adsz!
- Szívesen. Hiányzol! - Te is nekem! Jól nézel ki!
Tök furcsa lett minden.
Sziasztok! Szólnék, hogy lefújtuk a szülinapi bulimat.
Elszomorít, de introvertált vagyok.
Hé, Jimmy Jr! Nincs kedved birkózni Chloe Barbash előtt?
De előre szólok: agresszív vagyok.
- Jaj! - Nem akarok birkózni,
de szívesen megbeszélem veled a gyengeségeimet. Az jó lesz?
Jó, egy kicsit más lett minden, de...
A gyerekek mindent elhisznek,
amit egy videójáték mondott nekik?
Olyan, mint az a bogyó, ami nem is csinál semmit.
- TicTac? - Placebo. A placebohatás.
Ugyan már! „Csodás szoftverfejlesztők”?
Mr. Frond mégis hogy férne hozzá bármi csodáshoz?
Ott van Mr. Frond, egy csomó gyümölcslevet visz!
Jó lehet neki.
Cukros üdítő.
Nem kell több. Hadd tartsak szünetet, és menjek ki egy kicsit!
Nem túl sokáig, de akkor is.
Tartasz szünetet, ha működik a hülye játék.
Örökké nem színlelhetünk.
Színlelés?
Mr. Frond! Amúgy foglaltak azok az üdítők?
Tudtam! Kettős Frond? Inkább Kókler Frond!
Kamu volt az egész? A szoftverfejlesztője egy 13 éves srác?
Iskolában dolgozom. Nem igazán találkozom felnőttekkel.
Kellett neki egy prototípus, amit megmutathat a dirinek.
Szünetben megírtam a kódot
egy pizzáért és egy egyetemi ajánlásért cserébe.
De ez csak egy béta, backend nélkül.
Már ne is haragudj, de ez elég sértő.
Meghamisítottam az eredményed, hogy jó színben tűnjön fel.
Mindenki másnak valami véletlenszerűt dob ki a játék.
De miért, Mr. Frond?
Be akartam fejezni a játékot,
de Spoors egyből akarta, én meg beleegyeztem.
Remélem, szeret pucérkodni, mert Tina le fogja rántani önről a leplet.
Nincs bizonyítékotok.
Henry aláírt egy titoktartási szerződést.
Át kellett volna nézetnem az ügyvédemmel. Aki amúgy az anyukám.
Mellesleg mindketten jól jártunk, Tina. Sikertörténet.
Henry mindjárt befejezi a játék stréber részét,
én meg majd csinálom az agyturkászos felét.
Qu'est-ce que c'est, agyturkász?
Spoors és a tankerület vezetője ki akarják adni a játékot
az egész iskolai körzet részére.
Bejelenthetném a Tina asztalában.
Inkább a felmondását jelentse be, Mr. Frond.
Tina, most kellene lelépnünk.
A lehető legflegmább stílusban.
Ez nem flegma. Érdekes megközelítés.
Sok jót hallottam egy új filmről,
az a címe, Gonosz a bőrömben. A rendező állítólag idevalósi.
Külön vetítés is lesz, ahol ott lesz a fickó.
Elmesélem! Tegnap láttam.
Elmesélhetem én is, mert együtt néztük meg, emlékszel?
Láttam, hogy az érdekes, szórakoztató részeknél elszunnyadtál,
és csak a közhelyes részeknél voltál fent.
Ez vicces, mert te meg akkor voltál ébren,
amikor a teljesen jelentéktelen dolgok történtek.
Szerintem többet kellene aludnotok.
A középkorban játszódik, egy francia faluban.
Latinul kántálnak. Épp éjféli ördögűzés van.
Üvöltés, aztán kirepül egy pap a színezett ólomüvegen.
Aztán a kamera eltávolodik, és látjuk, hogy ezt a hülye filmet
egy csomó dögös egyetemista nézi egy kis kunyhóban.
Kikapcsolják a tévét, és azt mondják:
- „De rossz film!” - Klasszikus!
A fiatal Meg Ryanre hasonlító csaj,
aki úgy táncol, mint a fiatal Jennifer Grey,
azt kérdezi: „Hol vannak a szúrós hegyű nyársak, amiket vettünk?”
Nem számít, mert beszippantja egy lyuk,
ami egy másik, hülye dimenzióba viszi.
Eközben a szomszédban lévő ősi kolostor...
Amit eltalál egy meteor, és semmi sem marad belőle.
Kész őrület ez a film, imádom!
Nem tudom, mihez kezdjek! Ha leleplezem a játékot,
akkor el is veszíthetem a műsort.
Tényleg rossz lett minden?
Tammy nem szörnyű, mint általában.
Jimmy Jr. pedig érzelmileg elérhető.
A minap egy órán át mesélte a telefonban,
hogy hatéves kora óta hányszor sírt.
Elég sokszor, de...
Tina, Mr. Frond a természettel szórakozik.
Andy és Ollie állítólag külön piszoárba pisiltek.
Ms. Twitchell azt mondta, figyeljek oda,
hogy ne legyek aktív a tanórákon. Az rossz?
De jó lenne beszélni valakivel, aki már volt ilyen helyzetben!
Talán beszélhetsz is.
Maradjak laza, vagy legyek őszinte és veszítsek el mindent?
Mit gondolsz, Pam? Most már minden rajtad áll.
Tehát nem a kajafutár vagy?
Nem. Tina, Gene és Louise vagyunk. Párszor már találkoztunk.
Honnan van meg a címem?
Felhívtuk a nevedben a rendőrséget, azt mondtuk, elfelejtettük a címet.
Csodás. Tina, nézd,
szerintem legbelül már tudod, mit kell tenned.
A tévé olyan, mint a vallás.
Nem volt másom, csak a büszkeségem, amikor kirúgtak.
Féltem. Nem tudtam, van-e élet a tévé után.
- És tudod, mit? - Igen?
- Nincs. - Micsoda?
Szívás nem szerepelni a tévében. Négy óra van, és még fel sem öltöztem.
Nem is tudom, mikor húztam fel ezt a pulcsit. Hétfőn?
Tégy meg mindent, hogy adásban maradj!
- Oké, szia, Pam! - Látjátok már a futárt?
Remek. Most már tudjuk, hogy nem hallgathatunk rá.
Ne hallgass Pamre, Tina! Tina!
Örülök, hogy észbe kaptál. Mindketten jól járunk.
- Igen. - Nagyon durva a macskaszőr?
- Igen. - A fenébe!
Mindjárt kezdünk. Nagy mosolyt!
A híradó a mosolyokról szól.
- Tina, kérlek, állítsd meg! - Nem, Louise! Laza maradok.
Ő bejöhet ide?
Igazából nem. Tammy, segítenél?
Bocsi, ki kell menned.
Kérsz a műsor előtti banánchipsemből? Nagylelkű vagyok.
Teddy hívott volna tegnap este.
- Zsebből? - Micsoda?
A zsebében volt a telefon, és véletlenül felhívott?
Lin, nem... Hagyott üzenetet. Jaj, ne!
- Egek, ne! - Mi az?
Azt mondta, épp megy,
hogy megnézze a Gonosz a bőrömben vetítését.
De már elmeséltük neki!
Olyan izgalmasnak hangzott, hogy muszáj megnéznie.
Túl jók vagyunk! Most már tudja, hogy mindent úgy találtunk ki.
- Most mihez kezdjünk? - Nem tudom. Költözzünk el?
Igen, ez jó ötlet.
- Bob, Linda! - Teddy! Szia!
Szia, haver!
Elmentél a vetítésre, vagy utolsó pillanatban meggondoltad magad?
- Elmentem, Bob. - Remek.
- De jó! - Lefogadom, hogy ez
a rendezői változat volt, új jelenetekkel.
- Mintha más film lett volna, ugye? - Valóban.
A végén lehetett kérdezni.
Üdv! Jó estét! Nekem az a kérdésem, hogy mi a franc folyik itt?
Még egy kérdés: miért hazudnak?
- Ez... - Hol van az igazi film?
- Miért tettétek ezt? - Úgy sajnáljuk, Teddy!
Nem tudtuk tartani a lépést. Szülők vagyunk, korán lefekszünk.
És jó buli volt.
- Megértem. - Tényleg?
Tegnap ott ültem, és igen, nagyon féltem.
De közben unalmas is volt.
Unalmas és rémisztő volt?
Nagyon kiszámítható volt.
A ti filmjeitek sokkal jobbak.
De ki mesél jobban?
Más a stílusotok, és mindkettő másként elbűvölő.
- Jó, de komolyan. - Igen.
- Gyerünk, mondd ki! - Ne kényszerítsetek választásra!
- Jól van. - Mindegy,
van ez az új film, a Halloween. Láttátok?
- Igen. - Láttuk, igen.
És mi van benne?
Száz évvel ezelőtt játszódik.
- Michael Myers ükapja... - Igen?
...is megszökik az elmegyógyintézetből.
Valentin-nap van, és szerelmes.
Halloween Valentin-napkor van?
Máris egy fordulat!
Folynak a tárgyalások, és hamarosan az egész tankerület élvezheti
- a Kettős Frondot. - Szuper.
Miért nem játszik egyet a Kettős Fronddal
- itt, a Tina asztalában? - Én játsszak? Ez muris.
Az alkotó, az alkotásával.
- Laza! Imádom! - Lássuk csak!
Lázadás tört ki a konvoj egyik űrhajóján.
Ajjaj, lázadás! Egyből a mély vízbe dobja a játék.
Jaj, ne! Mindenki űrkolerás lett. Fenébe! Nem baj, megesik.
- Lássuk a profilját! - Elemzés.
Instabil és amorális vagy.
Valószínűleg veszélyes is.
Mi... ez egy hiba!
Dolgozz azon, hogy távol tartsd magad mindenkitől!
Mindig is tudtam.
- Ez egy hiba a játékban! - A gyerekek egész héten ezt játszották.
- Hogy lehet hibás a játék? - Ez még mindig csak a béta.
Hamarosan kerületi szinten is kiadja. Készen áll rá, Mr. Frond?
Hogyne állna! Paradigmaváltást viszek véghez!
Én... Senki sem szólt, milyen melegek ezek a garbók.
Nos?
Jól van. Végig hazudtam!
A játék véletlenszerűen ad ki valamit.
Hazugság az egész.
Már fárasztó volt agresszívnak lenni.
Hála az égnek! Én csodás vagyok, mindenki más meg...
Fenébe! Spoors igazgató hív. Hangpostára irányítom.
Szerintem élőben néz
- minket az irodájából. - B...
Mr. Frond élő adásban azt mondta, hogy „Basszuskulcs”?
Igen, uram! Természetesen.
Azt mondjuk az iskolai tanácsnak, hogy csak viccelt,
és többé nem nyúlok a számítógépekhez.
És azonnal lecserélem a garbómat.
Jobb rejtve a nyaka.
Azt hittem, mellettem állsz, Tina. Louise-szal vitatkoztatok is.
Kamu volt, hogy ne fogjon gyanút.
Meg akartam változtatni a világot. Részese lehettél volna.
De ha hazugsággal és csalással ér el változást,
akkor milyen lesz a világ?
Ez adásban is eszembe juthatott volna.
Igazad van!
Elég fura itt a hangulat.
Jó volt a Tina asztala.
Bátor volt, de szórakoztató és informatív is.
Úgy döntöttem, úgy hívom: „Bátszórmatív”.
- Ezzel időt spórol. - Bátszórmatív.
Ha kétszer is kimondja, semmi értelme, de nem baj.
Honnan tudtad, hogy ezt fogja kidobni nekem a játék?
Arról én gondoskodtam.
Mint amikor az én eredményemet bundázta meg.
És most már örökre megszabadultam magától.
De attól még megírja a főiskolai ajánlást, ugye?
Legyen, meg.
Mégis lesz bulim! De ne ezt vedd fel!
Mégis lesz buli! De te nem vagy meghívva, bocsika.
Tina! Tudom, úgy volt, hogy ma este
megbeszéljük az érzéseimet.
- Igen... - De Zeke új cipőt kapott,
és menő hangot ad ki a talpa,
szóval inkább nézném, ahogy nyikorgatja a cipőt.
- Nyikorgásra fel! - Hú!
Vagyis, király!
A játék valamiben nem hazudott. Tényleg keresed az igazságot, Tina.
Én meg könyvmoly vagyok.
- Nem. - Nem. Mr. Branca!
Tina asztala, maga, én, lapátok?
Viszem a kedvencemet.
- Tudod, hogy neveztem el? - Lapi?
Már beszéltünk erről?
A műsorra is hagyjanak valamit!
A feliratot fordította: Kohl Réka